MEDDELELSER 
DEN BOTANISKE FORENING. 
Nr. 3. I KJØBENHAVN. Juli 1883. 
(Udgivne som Tillægshæfter til ,,Botanisk Tidsskrift"). 
Foreningsmøder. 
Mødet d. 12te Oktober 1882. Til Stede vare Privatier Boysen, 
Professor Didrichsen, Cand. pharm. Gelert, Laboratorieforstander 
Grønlund, Docent Hansen, Stud. med. Henningsen, Cand. pharm. 
Johannsen, Museumsinspektør Kiærskou, Direktør Møller-Holst, Do- 
cent R. Pedersen, Fabrikbestyrer Petersen, Dr. phil. Petersen, Cand. 
mag. Poulsen, Stud. med. Rasch, Cand. mag. Rosenvinge, Cand. pharm. 
Ritzou, Stud. Rønne og Stud. med. Svendsen. 
Cand. pharm. Johannsen meddelte nogle Studier over de saa- 
kaldte ,,Glutenceller”, de yderste, stivelsefrie Celler af Kornsorternes 
Frøhvide. — Betegnelsen Glutenceller er uberettiget og vildledende, 
thi Gluten findes ikke i de nævnte Celler, hvis Indhold saa at sige 
ikke farves med Millons Reagens, som derimod farver Gluten meget 
stærkt. Desuden er Gluten et Kunstprodukt, som paa den bekjendte 
Maade fremstilles af Hveden i Modsætning til de andre Kornsorter, 
hvis yderste Frøhvideceller dog i alt væsentligt stemme overens med 
Hvedens. En Oversigt over de vigtigste kemiske Arbejder angaaende 
Themaet viste, at Antagelsen af Glutencellernes Rigdom paa Ægge- 
hvidestoffer væsentlig har sin Grund i en urigtig Opfattelse af Kemi- 
kernes Analyser af Klid. Liebig omtaler i sine kemiske Breve, at 
Hvedeklid indeholder mere Gluten end det fineste Hvedemel, og andre 
omtale Kliddets betydelige Indhold af kvælstofholdige Stoffer. Sammen- 
lignende Analyser ere udførte af Dempwolf, og efter dennes Angivelser 
indeholder det almindelige Hvedemel noget mere Kvælstof end Kliddet, 
som atter er rigere paa dette Stof end det fineste Mel. Det er 
ejendommeligt, hvorledes Begreberne ,,Skalf og ,,Klid" ere blevne 
forvirrede, saaledes angives i Musspratts store teknisk kemiske Haand- 
bog, at ,alle Kornsorterne bestaa af en ydre Skal, der sønderrives 
ved Malningen og fjærnes som Klid — og af Melkjærnen, som om- 
slutter Kimen”, ligesom Trecul i 185% giver en Afbildning af ,et 
Tværsnit af Klid", som han udtrykker sig. Paa denne Figur sammen- 
fattes ved en Klamme Glutencellerne -og Skallen under Betegnelsen 
Klid. Dersom Kliddet nu virkeligt kun bestod af Skaldele og Gluten- 
celler, såa maatte unægteligt dettes Indhold af Proteinstoffer til- 
skrives de sidste. Men Forholdet er ikke saaledes, Kliddet bestaar 
ingenlunde af bestemte Dele af Kornet, hvor idealt det end vilde 
være, om Skallen blev til Klid, Kjærnen derimod til Mel. Klid kan 
kun betegnes som malet Korn — Mel og Gryn og kan variere meget 
i Sammensætning alt efter Malningsmethoden. Skaldele udgjøre vel 
en væsentlig Bestanddel af Kliddet, men at langtfra alle Skaldele gaa 
med i dette, er bekjendt og muliggjør jo netop flere gode Methoder til 
